Ikea kuljettaa rekoittain Suomessa käytettäviä kuljetuslavoja Ruotsiin jälleenkäytettäväksi. Viime vuonna Ikea kertoi Kauppalehdelle korvaavansa kaikki puiset ja metalliset kuljetuslavansa pahvisilla lavoilla, joita ei tarvitsisi kuljettaa takaisin Ruotsiin. Tarpeeksi kestävää, pahvista kuljetuslavaa oli kehitetty jo muutama vuosi ja viime kesänä osa Ikean käyttämistä lavoista oli korvattu pahvisilla.